text:
Mediáció - Elsősorban a családjog területén vállalunk válási mediációt
Főoldal/Családjogi Ügyvéd/Mediáció
Mediáció a családjogban
Irodánk érdekegyeztetés céljából, illetve egy esetleges pert megelőző eljárásként nyújt mediátori szolgáltatást ügyfelei részére szakképzett ügyvéd-mediátor által. A mediátor elsősorban a családi jog területén, válási mediáció keretében áll ügyfeleink rendelkezésére.
A válás minden ember számára hatalmas megrázkódtatást jelent, akár saját maga, akár házastársa kezdeményezte az életközösség megszakítását. Ha a válni kívánó feleknek közös gyermekük is van, a család szétbomlása még nagyobb pszichikai terhet ró a családtagokra. A válás rendkívül megterhelő mind anyagi, mind lelki szempontból, ezért célszerű a válási folyamat gyors és költséghatékony lebonyolítása.
Az új Polgári törvénykönyv Családjogi könyvében új szabály, hogy a felek közvetítői eljárást vehetnek igénybe. Mediátor igénybe vételére sor kerülhet a válóper előtt, de akár közben is. A felek önállóan vagy a bíróság kezdeményezésére – kapcsolatuk vagy az ún. járulékos kérdések rendezésére is – igénybe vehetnek mediátort. A felek – saját, illetve a bíróság kezdeményezésére – önkéntesen és aktívan vehetnek részt az eljárásban, és mivel legjobban ők ismerik saját kapcsolatukat, és tudják azt a legmegfelelőbben rendezni, a megállapodás megtartása is eredményesebb. A törvény többször is előtérbe helyezi a közvetítést, például, a szülői felügyelettel kapcsolatos és gyermekvédelmi ügyekben is.
A válási mediáció egy elhúzódó drága bírósági eljárás emberközpontúbb, hatékonyabb, gyorsabb és olcsóbb alternatívája. A válási mediátor az eljárás során mindkét válni kívánó felet képviseli. Ezzel szemben a bontóperben az ügyvédek csak az egyiküket. Az eljárás célja nem a házasság helyreállítása és a felek kibékítése, hanem a közöttük lévő kommunikáció elősegítése, irányítása, érdekeik egyeztetése, hogy a jövőjükre nézve megfelelő döntéseket hozzanak.
A mediátor elsősorban közös megbeszéléseket tart a felek közreműködésével, de lehetőség van négyszemközti beszélgetésekre, úgynevezett kaukuszülésre is. Az ülések során a mediátor pártatlan, semleges, nem ítélkezik, és mindkét fél érdekeit figyelembe kell vennie. A mediátort titoktartás kötelezi, akárcsak az ügyvédeket.
A mediáció célja, hogy a felek rövid idő alatt egy mindenkinek megfelelő egyezségre jussanak elsősorban a házasságban szerzett vagyon elosztása, a közös lakás további sorsa és a közös gyermek, illetve gyermekek elhelyezése, a velük való kapcsolattartás kérdéseiben.
A mediáció keretében megkötött közös érdekeket tükröző egyezséget, a mediációs megállapodást a bíróság hagyja jóvá, amely pár hónapot vesz csak igénybe az akár évekig is elhúzódó bíróság előtti válóperhez képest.
Amennyiben tehát békés, gyors, költséghatékony válást szeretne, válassza a válási mediációt, mert az
gyors, hatékony, költségkímélő
jóval diszkrétebb a bírósági tárgyalásoknál
hosszú távra megalapozza a felek közötti hatékony, békés, együttműködő kommunikációt, hiszen a mediációs megállapodás a felek saját döntéseit tartalmazza, szemben a bíróság döntésével
gyorsasága, diszkréciója miatt, kiemelten tekintettel van a gyermekek sérülékeny lelkivilágára abban a nehéz helyzetben, amit egy válás egy gyermeknek jelent
lelkileg és anyagilag sokkal kevésbé megterhelő, mint egy esetleg évekig elhúzódó, bíróság előtt lezajló válóper.
A mediáció különösen ajánlott különböző állampolgárságú, közös gyermeket nevelő felek vitáiban, illetve válást követően a nagyszülői kapcsolattartás eseteiben is.

matches: bíróság bíróság bíróság bíróság bíróság bíróság


text:
Szolnoki Törvényszék - Határozathirdetés a „Sukoró-ügyben”
A T.M. és társai ellen hűtlen kezelés bűntettének kísérlete miatt folyamatban lévő, a sajtószervek által „Sukoró-ügy”-ként emlegetett büntetőügyben a Szolnoki Törvényszék 2015. szeptember 15-én a tárgyalást berekesztette és határozathirdetésre elnapolta.
Így az ügyben eredetileg 2015. szeptember 16., 17., és 18. napjára kitűzött tárgyalások NEM KERŰLNEK megtartásra.
Tovább (Szolnoki Törvényszék - Határozathirdetés a „Sukoró-ügyben”)
Szolnoki Törvényszék - elsőfokú ítélet a „Sukoró-ügyben”
A T. M. és társai ellen hűtlen kezelés bűntettének kísérlete miatt indult, a sajtószervek által „Sukoró-ügy”-ként emlegetett büntetőügyben első fokon eljárt Szolnoki Törvényszék 2015. szeptember 30-án kihirdetett ítéletében T. M. I. r. vádlottat bűnösnek mondta ki hűtlen kezelés bűntettének kísérletében, ezért 4 év börtönre és 4 év közügyektől eltiltásra ítélte, Dr. Cs. Zs. II. r.
Tovább (Szolnoki Törvényszék - elsőfokú ítélet a „Sukoró-ügyben”)
Szolnoki Törvényszék - előzetes sajtóregisztráció a "Sukoró-ügyben"
A T.M. és társai ellen hűtlen kezelés bűntettének kísérlete miatt folyamatban lévő, a sajtószervek által „Sukoró-ügy”-ként emlegetett büntetőügyben 2015. szeptember 30-án (szerdán) 10.00 órakor a Szolnoki Törvényszék I. emelet 53. számú tárgyalótermébe kitűzött tárgyaláson előreláthatóan határozathirdetésre kerül sor.
ELŐZETES SAJTÓREGISZTRÁCIÓ!
Tovább (Szolnoki Törvényszék - előzetes sajtóregisztráció a "Sukoró-ügyben")
Szegedi Ítélőtábla - tárgyalássorozat hűtlen kezelés és más bűncselekmények Pest megyében (Sukoró-ügy)
Tovább (Szegedi Ítélőtábla - tárgyalássorozat hűtlen kezelés és más bűncselekmények Pest megyében (Sukoró-ügy))
Szegedi Ítélőtábla tárgyalássorozat - hűtlen kezelés és más bűncselekmények Pest megyében (Sukoró-ügy)
A Szegedi Ítélőtábla ma, október 14-én, pénteken kezdte meg a Sukoró-ügy néven elhíresült, T. Miklós és társai ellen hűtlen kezelés és más bűncselekmények miatt indult büntetőügy tárgyalását. Az első tárgyalási napon az ügy előadó bírója ismertette a tárgyalás előzményeit, a vádlottak és védőik bizonyítási indítványokat terjesztettek elő, amelyeket a táblabíróság tanácskozást követően elutasított. Sor került tanúmeghallgatásra is, majd a bizonyítási eljárást az ítélőtábla befejezettnek nyilvánította.
Tovább (Szegedi Ítélőtábla tárgyalássorozat - hűtlen kezelés és más bűncselekmények Pest megyében (Sukoró-ügy))
A Szegedi Ítélőtábla ma, október 17-én, hétfőn folytatta a T. M. és társai ellen hűtlen kezelés és más bűncselekmények miatt indult büntetőügy (a sajtóban Sukoró-ügy néven elhíresült ügy) tárgyalását. Ezen a napon elhangoztak a védőbeszédek, és a vádlottak is szóltak az utolsó szó jogán. Mind a védők, mind pedig a vádlottak ártatlanságukat hangoztatták, kérve a bíróságot, hogy mentse fel őket minden vádpont alól. Azok a vádlottak és védőik, akiket az I. fokon eljáró Szolnoki Törvényszék felmentett, az I. fokú ítélet helybehagyását indítványozták.
Tovább ( Szegedi Ítélőtábla - tárgyalássorozat hűtlen kezelés és más bűncselekmények Pest megyében (Sukoró-ügy))
Szegedi Ítélőtábla - előzetes határozathirdetés hűtlen kezelés kísérlete és más bűncselekmények Pest megyében („Sukoró-ügy”)
A Szegedi Ítélőtábla október 14-én és 17-én tárgyalta a T. M. és társai ellen hűtlen kezelés és más bűncselekmények miatt indult, a sajtóban Sukoró-ügy néven elhíresült büntetőügyet. Ezeken a napon elhangoztak a vád és a védőbeszédek, a vádlottak is szóltak az utolsó szó jogán. Október 26. szerdán 9 órától határozathirdetéssel zárul az ügy a Szegedi Ítélőtáblán.
Tovább (Szegedi Ítélőtábla - előzetes határozathirdetés hűtlen kezelés kísérlete és más bűncselekmények Pest megyében („Sukoró-ügy”))
Szegedi Ítélőtábla - Tárgyalás októberben büntetőügyben
Tájékoztatjuk a sajtó képviselőit, hogy a Szegedi Ítélőtábla kitűzte a tárgyalást a T. M. és társai ellen indított büntetőügyben, az un. „Sukoró-ügyben”. Az ítélőtáblán négy tárgyalási napon (október 14. péntek, okt. 17. hétfő, okt. 24. hétfő, okt. 26. szerda) zajlik a tárgyalás.
Szeged, 2016. július 13.
Tovább (Szegedi Ítélőtábla - Tárgyalás októberben büntetőügyben)
Szolnokon folytatható a Sukoró-per az Alkotmánybíróság döntése szerint
2013. 05. 10. - 09:10
Szegedi Ítélőtábla - hűtlen kezelés és más bűncselekmények Pest megyében
A Szegedi Ítélőtábla holnap, október 14-én, pénteken kezdi meg a Sukoró-ügy néven elhíresült, T. M. és társai ellen hűtlen kezelés és más bűncselekmények miatt indult büntetőügy tárgyalását. A tárgyalássorozatra az ítélőtábla négy tárgyalási napot (október 17. hétfő, október 24. hétfő és október 26. szerda) tűzött ki. Az utolsó napon határozathirdetés várható.
Tovább (Szegedi Ítélőtábla - hűtlen kezelés és más bűncselekmények Pest megyében )
Constitutional Court: the Sukoró case can be continued in Szolnok
2013. 05. 16. - 14:18
Szolnoki Törvényszék - A Szolnoki Törvényszéket jelölte ki a Kúria a Sukoró-ügy első fokú tárgyalására.
A Kúria a napokban meghozott végzésében megállapította, hogy a Szolnoki Törvényszék indokoltan terjesztette fel az ügyet a Kúriára bíróság kijelölése céljából, mivel a kijelölés kérdésében azt megelőzően döntés nem született.
A Kúria a végzésében – többek között – kifejtette és részletesen indokolta, hogy a Büntetőeljárási törvény 20. §. (3) bekezdésében meghatározott szabályt alkalmazva a Kúria döntése képezi az illetékesség okát és alapját.
A kijelölő végzés és az ügy iratai tegnap délután érkeztek a törvényszékre.
Tovább (Szolnoki Törvényszék - A Szolnoki Törvényszéket jelölte ki a Kúria a Sukoró-ügy első fokú tárgyalására.)
Szegedi Ítélőtábla - ítélet felmentés a hűtlen kezelés kísérlete vádja alól és más („Sukoró-ügy”)
Részben megváltoztatta a Szegedi Ítélőtábla Gyurisné dr. Komlóssy Éva vezette büntető tanácsa a hűtlen kezelés és más bűncselekmények miatt T. M. és társai ellen indított büntetőügyben a Szolnoki Törvényszék I. fokon meghozott ítéletét. Az I. rendű vádlott T. M-et az ellene a hűtlen kezelés bűntettének kísérlete és a II. rendű vádlott dr. Cs. Zs-t az ellene bűnsegédként elkövetett hűtlen kezelés bűntettének kísérlete és a magánokirat-hamisítás vétsége miatt emelt vád alól felmentette. A táblabíróság a III. és a IV. rendű vádlott I.
Tovább (Szegedi Ítélőtábla - ítélet felmentés a hűtlen kezelés kísérlete vádja alól és más („Sukoró-ügy”))

matches: Kúria Kúria bíróság Kúria Kúria Kúria


text:
2018-12-03 2018-12-03 -VM- 0 Hozzászólás bíróság, Blockvest, ICO, pereskedés, precedens, SEC, token kibocsátás
Az amerikai szövetségi bíróság ítéletet hozott az Egyesült Államok Értékpapír- és Tőzsdebizottsága (SEC) és egy elsődleges tokenkibocsátás projekt, a Blockvest közötti perben, és meglepetésre, az ICO győzött.
Marco Santori, a Blockchain vállalat vezető jogi tisztviselője a Twitteren így kommentálta az ügyet:
“A SEC végrehajtási intézkedést foganatosított a Blockvest nevű vállalat ellen, mivel állítólagosan a Blockvest ICO-ja értékpapír kibocsátásnak minősül. A SEC a bíróságot előzetes intézkedés meghozatalára (többek között, a Blockvest eszközök befagyasztását) kérte és ezért bizonyítékok szolgáltatására kötelezte a feleket.”
A SEC képtelen volt bizonyítani a szóban forgó ICO tokenek értékpapír mivoltát és ezért a bíróság megtagadta a tokenek értékpapírként kategorizálását pusztán az anyagi eszközök disztribúciós módszere alapján.
Precedensértékű döntés születhetett
A váratlan bírósági ítélet nem jelent se presztízsveszteséget a nagy hatalmú SEC-nek, se egyértelmű győzelmet az ICO csapatnak. Jay Clayton SEC elnök egy korábbi nyilatkozata alapján, a legtöbb ICO a piacon továbbra is értékpapír tokennek minősül a fennálló amerikai törvények értelmében.
Mindenesetre az eredmény felbátoríthat más ICO-kat is, hogy kérdőre vonják a SEC döntéseit a bíróság előtt és ezzel precedenst teremtve szerte a szektorban.
Sőt, a döntés a SEC-et is elriaszthatja, hogy minden gyanúsnak ítélt ICO-ra bírósági pert akasszon, különösen annak fényében, hogy a bíróság előtt kötelező a felperesnek részletekbe menően leírnia az eszköz természetét és bizonyítani értékpapír mivoltát attól függetlenül, hogy milyen formában került piaci bevezetésre.
“A bírósági ítélet értelmében, az ICO-k kontextusában, kell lennie egyfajta pénzügyi veszteségnek. Ez viszont azt a javaslatot támogatja, hogy az airdrophoz hasonló kibocsátások önmagában nem minősülnek értékpapír kibocsátásnak még akkor se, ha az airdrop során szétosztott tokenek már eleve működnek” magyarázta Santori.
Egyik fontos aspektusa volt a pernek a bíróság követelése a SEC-kel szemben, hogy bizonyítsa, egy befektető azért vett egy tokent mert az értékpapírt közvetlenül a kibocsátó ajánlotta megvételre. Azaz, ha egy befektető peres eljárást akasztana egy ICO nyakába, akkor bizonyítania kell, hogy részt vett a direkt tokenvásárlásban a honlap, fehér könyv, vagy más a kibocsátó által kínált információk átböngészése alapján.
Nehezebbé válhat az ICO-k perlése
A szövetségi bíróság döntése egy sokkal komplexebb jogi környezetet teremt mind a SEC-nek, mind a befektetőknek az Egyesült Államokban, ha egy adott ICO tokenjeinek értékpapír mivoltának bizonyítására vállalkoznak.
Santori hozzátette, a Blockvest-ügy megemelte a lécet minden felperes előtt, ha ICO kibocsátók perlésén gondolkodnak:
“Ahogy a kollégáim a Twitteren kifejezték, a SEC elérte a célját a Blockvesttől függetlenül. Itt nincsenek betört orrok. A precedens azonban tartós és egyértelműen emeli a lécet minden felperes előtt – nyilvános vagy magán –, ha egy ICO kibocsátót akarnak beperelni. Sokkal összetettebb lesz mint bármelyikünk is felismerte volta.”
bíróság Blockvest ICO pereskedés precedens SEC token kibocsátás
← Előző Blokkláncra migrál a vezető londoni tranzakciós hálózat
Nem sikerült a kitörés, 3800-on a bitcoin (BTC) Következő →

matches: bíróság bíróság bíróság bíróság bíróság bíróság bíróság


text:
2014. március 15-én lép életbe az új Polgári Törvénykönyv
Dr. Kőrös András a Kúria tanácselnökének nyilatkozata a új Ptk-ról az InfóRádió "Aréna" című műsorában.
Interjú első rész. Itt meghallgatható. Forrás: InfóRádió.
Interjú második rész. Itt meghallgatható. Forrás: InfóRádió.
További információ 2014. március 15-én lép életbe az új Polgári Törvénykönyv tartalommal kapcsolatosan
Tájékoztató a Kúria Pfv.IV.21.486/2013. számú ügyben hozott határozatáról
A felperes 2011. október 21-én a Paksi Atomerőmű bővítésével kapcsolatban korábban (2008) keletkezett dokumentumokban foglalt közérdekű adatok kiadását kérte az alperestől. A közérdekű adatok egy részének kiadását az alperes megtagadta, ezért a felperes keresetében az alperesnek az un. Teller-projekt keretében az új nukleáris létesítmény előkészítésével, illetve a meglévő atomerőmű további atomreaktort tartalmazó egységgel való bővítésével, valamint az un.
További információ Tájékoztató a Kúria Pfv.IV.21.486/2013. számú ügyben hozott határozatáról tartalommal kapcsolatosan
A felperes által megismételt eljárásban indítványozott újabb szakértő véleményének beszerzése nem lehetséges, figyelemmel a Pp.235.§-ának(1)bekezdésében foglaltakra
Mfv.I.10.259/2013
A felülvizsgálati eljárásban a bizonyítékok felülmérlegelésére nincs jogi lehetőség.
1999. január 22-én a felperes bakancsára egy tartály tömlőjéből forróvíz folyt, és az a lábán égési sérüléseket okozott. Az esetet követően a felperes kórházba került, szepszis kórisme került megállapításra. A felperes 2001. április 24-étől 67 %-os munkaképesség-csökkenés alapján rokkantsági nyugdíjban részesül, amelyet 2003. februártól kezdődően 100 %-os munkaképesség-csökkenés alapján folyósítanak a részére.
További információ A felperes által megismételt eljárásban indítványozott újabb szakértő véleményének beszerzése nem lehetséges, figyelemmel a Pp.235.§-ának(1)bekezdésében foglaltakra tartalommal kapcsolatosan
Tájékoztató a Kúria Pfv.V.21.739/2013. számú ügyben hozott határozatáról
Az I.r. alperes mint eladó, és a felperes mint vevő között 2004. december 28-án adásvételi szerződés jött létre. A szerződésben rögzítették, hogy az I.r. alperes kizárólagos tulajdonát képező debreceni ingatlanból telekalakítási eljárás keretében 35 db, a szerződésben részletezett új hrsz-ú ingatlan kialakítása van folyamatban, melyek az adásvételi szerződés tárgyát képezik. Az ingatlanon további, nem családi házas beépítésű ingatlanok is kialakításra kerülnek.
További információ Tájékoztató a Kúria Pfv.V.21.739/2013. számú ügyben hozott határozatáról tartalommal kapcsolatosan
Tájékoztató a Kúria Pfv.II. 20.456/2013. számú ügyben hozott határozatáról
A házastársi közös vagyon megosztása iránti perben a Kúriának az alperes felülvizsgálati kérelme folytán számos, szerteágazó kérdésben kellett felülbírálnia a jogerős ítéletet. Az ingóvagyon megosztásával kapcsolatban az alperes vitatta a természetbeni megosztást, arra hivatkozva, hogy az életközösség megszűnése óta a felperes által használt ingóságok szétosztás számára méltánytalan hátrányt jelent.
További információ Tájékoztató a Kúria Pfv.II. 20.456/2013. számú ügyben hozott határozatáról tartalommal kapcsolatosan

matches: Kúria Kúria Kúria Kúria Kúria Kúria Kúria


text:
Első fokon hat év börtönbüntetést kapott a munkásszállón késsel támadó férfi | Győri Törvényszék
Első fokon hat év börtönbüntetést kapott a munkásszállón késsel támadó férfi
Megjelenés ideje: 2020. július 6., 15:30
A Győri Törvényszék elsőfokú ítéletében O. P. I. vádlottat emberölés bűntettének kísérlete miatt hat év – börtönben végrehajtandó – szabadságvesztésre és hat év közügyektől eltiltásra ítélte. A bíróság rendelkezett arról is, hogy a vádlott legkorábban a büntetés kétharmad részének kitöltését követő napon bocsátható feltételes szabadságra, valamint kötelezte a vádlottat a közel száznegyvenezer forintos bűnügyi költség megfizetésére is.
Az elsőfokú ítélet tényállása szerint a vádlott barátnőjével egy Győr környéki munkásszállón lakott további, az ország különböző területeiről, munkavállalás céljából ideérkező személyekkel együtt. A vádlott féltékeny volt barátnőjére és úgy gondolta, hogy a szintén ott lakó sértettel megcsalja, ezért 2019. májusában már egy alkalommal ittas állapotban „vetélytársára” támadt.
A vádlott 2019. júniusában a reggeli óráktól délutánig, rövid ideig tartó alvásokkal megszakítva, folyamatosan italozott a munkásszállón tartózkodó öt-hat személlyel együtt, akikhez a sértett csak a késő délutáni órákban csatlakozott. A vádlott ekkor – ismét féltékenységétől motiváltan – az asztaltól felugrott és a sértettet szidalmazta, majd a helyiségből eltávozott és pillanatok múlva egy 13 cm pengehosszúságú késsel visszatérve a sértett elé állt és azt a torkánál elhúzta, miközben azt kiabálta: „Elvágom a torkod, leszúrlak, megöllek!”. A vágás következtében a sértett nyaka vérezni kezdett. A vádlott ezután a sértett felsőtestét igyekezett több alkalommal megszúrni, de tekintettel a sértett védekezésére csak egyszer sikerült megdöfnie a szegycsont alatt, majd a kését az asztal lapjába vágta. A vádlott ezt követően a sértettet fejét ököllel igyekezett ütlegelni, melyek elől a sértett többször elhajolt, míg egy ütés erősebben érte a hasa alsó részét és gyengébben érte el a fejét. A vádlott kitartó támadása elől a sértett a lakrészébe menekült, ahonnan, látva vérző sérüléseit a közeli dohányboltba ment segítséget hívni.
Az előkészítő ülés a tárgyalás előkészítése érdekében tartott nyilvános ülés. Az ülésen ugyanakkor az eljárási törvény által előírt feltételek teljesülése esetén ítélet is hozható. Amennyiben a vádlott a bűnösségét a vádirati tényállással egyezően beismeri és lemond a tárgyalás jogáról, a bíróság ezt a nyilatkozatát végzésével jóváhagyja, további bizonyítást a tényállásra nézve nem vesz fel, majd ítéletet hoz. Ebben az esetben a vádlott a cselekmény elkövetését az előkészítő ülésen elismerte és lemondott a tárgyalás jogáról, ezért a bíróság már csak a büntetés kiszabási körülményeket vizsgálta.
A bíróság ítéletének indokolása szerint enyhítő körülményként kellett figyelembe venni, hogy a cselekmény kísérleti szakban maradt, illetve azt, hogy az elkövető beismerő vallomást tett. A vádlott hat kiskorú gyermek eltartásáról köteles gondoskodni, továbbá büntetlen előéletű, amelyet szintén az enyhítő körülmények körében vett figyelembe a bíróság a büntetés kiszabása során, ugyanakkor e két utóbbi körülményt csak kisebb súllyal mérlegelte.
A bíróság hangsúlyozta, hogy valamennyi büntetéskiszabási körülményt figyelembe véve, a törvényi minimumhoz közeli szabadságvesztés büntetés kiszabása szükséges és egyben elégséges is a büntetési célok megvalósulásához.
Az ítéletet a vádlott és védője tudomásul vette, míg az ügyész három nap gondolkodási időt tartott fenn nyilatkozatának megtételére.